Byrettens dom om tiltale for forstyrrelse af den offentlige orden, jf. ordensbekendtgørelsens § 18, stk. 1, jf. § 3, stk. 1, stadfæstes
Ret: Østre Landsret (2. instans)
Faggruppe: Straffesag — Bødesag
Sagsemner: Forbrydelser mod den offentlige orden;
Strafferetlige sanktioner og andre foranstaltninger;

/

____________
D O M

Afsagt den 20. april 2012 af Østre Landsrets 3. afdeling

(landsdommerne Ejler Bruun, Norman E. Cleaver og Karsten Rifbjerg Erichsen (kst.) ).

3. afd. nr. S-620-12:

Anklagemyndigheden

mod

Tiltalte

(cpr.nr. Født 1982)

(advokat Kenneth Tygesen, besk.)

Roskilde Rets dom af 26. oktober 2011 (11A-3668/2010) er med Procesbevillingsnævnets

tilladelse af 19. januar 2012 anket af Tiltalte med påstand om frifindelse.

Anklagemyndigheden har påstået stadfæstelse.

Der er i landsretten afgivet supplerende forklaring af tiltalte og politiassistent Vidne, der

begge har forklaret i det væsentlige som i byretten.

Tiltalte har forklaret, at han havde fået 2 eller 3 øl den aften. Han talte ikke højt og kaldte

ikke betjentene for ” nikkedukker” . Han fandt det uretfærdigt, at han var smidt ud, og han

følte sig trængt op i en krog. Han er ansat som timelønnet chauffør hos Virksomhed. Han

er i øv-rigt bestyrelsesmedlem i en børnehave og ”Natteravn” i Roskilde.

Vidne har forklaret, at tiltalte ifølge dørmanden var smidt ud, fordi han var provoke-rende

eller voldelig. De bad tiltalte gå, fordi han stod og generede dørmanden. Tiltalte ville



/

- 2 -

ikke forlade stedet. Tiltalte kald te dem flere gange ”nikkedukker” . Tiltalte insisterede på

at få en forklaring. Han nævnte ikke noget om et beløb, som han havde til gode. Tiltalte

var ikke voldelig over for politiet. Hvis tiltalte havde forladt stedet, var der ikke blevet

nogen sag.

Landsrettens begrundelse og resultat

Efter politiassistent Vidnes forklaring lægges det til grund, at tiltalte gentagne gange

kaldte betjentene for ”nikkedukker” , og at dette skete i forbindelse med, at tiltalte

nægtede at efterkomme betjentenes henstilling om at forlade stedet. Under disse

omstændigheder og i øvrigt af de grunde, som er anført i dommen, tiltrædes

domfældelsen.

Straffen findes passende.

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/